
                                                                                                                                  Άλιμος, 24-8-2026

Η ΕΛΜΕ Νότιας Αθήνας αποχαιρετά τη συναδέλφισσα Μαρία Μπάκουλη

Με βαθιά θλίψη αποχαιρετούμε τη συναδέλφισσα Μαρία Μπάκουλη, η οποία έδωσε γενναία μάχη με σοβαρά προβλήματα υγείας που την ταλαιπωρούσαν τα τελευταία χρόνια.

Μέχρι το τέλος, η Μαρία παρέμεινε μάχιμη εκπαιδευτικός, με την αγάπη της για το σχολείο και τους μαθητές της να αποτελεί πηγή δύναμης. Από την επαφή της με τους μαθητές και από την ίδια τη διδασκαλία αντλούσε δύναμη και κουράγιο, συνεχίζοντας να υπηρετεί με αξιοπρέπεια και συνέπεια το λειτούργημα του εκπαιδευτικού.

Θα τη θυμόμαστε για τη δύναμη και την αγάπη της για την εκπαίδευση και τους μαθητές.

Το Διοικητικό Συμβούλιο της ΕΛΜΕ Νότιας Αθήνας εκφράζει τα θερμά και ειλικρινή του συλλυπητήρια στην οικογένεια και στους οικείους της.

Η εξόδιος ακολουθία της θα πραγματοποιηθεί την Παρασκευή, στις 12.00, στον Ιερό Ναό Αγίου Νικολάου στην Κόρινθο.
Καλό ταξίδι, Μαρία.

